Ný slökkviskjóla í stað þeirrar sem eyðilagðist í kjölfar gróðurelda í Heiðmörk í síðustu viku er væntanleg til landsins í dag eða á morgun. Skjólan er hengd neðan í þyrlu, getur borið um tvö þúsund lítra af vatni og nýtist til þess að slökkva gróðurelda. Hún var keypt frá Kanada, en ekkert varð úr því að leigja skjólu frá Svíþjóð. Áslaug Arna Sigurbjörnsdóttir dómsmálaráðherra vonar að hægt verði að ganga frá kaupum á fleiri slökkviskjólum á næstunni en málið var rætt á ríkisstjórnarfundi í morgun.
Og við höfum nú fengið skjólu frá Kanada sem er á leiðinni til þess að tryggja það að við getum brugðist við vegna þeirrar hættu sem getur skapast hérna vegna gróðurelda. Erum við vanbúin til þess að mæta þessari ógn? Við áttum eina skjólu sem var notuð hér um daginn í Heiðmörk en skemmdist við þá aðgerð og þess vegna þurfum við að bæta úr og þurfum helst að eiga þrjár skjólur á allar þyrlur Landhelgisgæslunnar.
til að geta brugðist við þessari stöðu. Og hvar fáum við þessar skjólur? Það er í vinnslu við höfum líka átt í samtölum við Norðurlöndin og almannavarnadeildir víða til þess að reyna að tryggja þetta. Það er í vinnslu. Við fáum allavega eina frá Kanada núna og svo var samþykkt að halda áfram samtali til að tryggja okkur fleiri.